Narodna skupština
20121215

Znate, jedna ozbiljna država koja pretenduje da bude između ostalog i pravna država, mislim da to sebi ne sme da dozvoli. Prema tome, ako ministar pravde na taj način ne ceni pozitivne propise ove države u tom slučaju trebalo bi da snosi određene konsekvence. To je samo jedna opaska na činjenicu šta ste naveli kao jedan od razloga za donošenje izmena i dopuna Krivičnog zakonika. Ako sam dobro razumela vaše obrazloženje danas i ako sam dobro pročitala ove razloge između ostalih ovo što sam navela, vi govorite o tome da želite da promenite kaznenu politiku u smislu smanjivanja represivnih težnji. Sa druge strane, kao jedan od razloga za donošenje ovog zakona govorite o borbi protiv korupcije, govorite o tome da treba da se ukinu određena anahrona krivična dela i sad opet dolazimo u neku vrstu kolizije.